
PATVIRTINTA
Šiaulių miesto savivaldybės tarybos 
2025 m.                       d. sprendimu Nr. T-


ASMENŲ PRIĖMIMO Į KOMPLEKSINIŲ PASLAUGŲ NAMUS „ALKA“ 
TVARKOS APRAŠAS

 SKYRIUS


.	Asmenų priėmimo į kompleksinių paslaugų namus „Alka“ tvarkos aprašas (toliau – Aprašas) reglamentuoja asmenų, turinčių psichikos ir (ar) intelekto negalią, priėmimo į kompleksinių paslaugų namus „Alka“ (toliau – Įstaiga) dėl ilgalaikės, trumpalaikės, dienos socialinės globos (toliau – socialinės globos paslaugos) Įstaigoje, socialinių dirbtuvių, laikino atokvėpio paslaugos asmeniui (šeimai), prižiūrinčiam vaiką su negalia ir socialinės priežiūros šeimai (asmeniui), susilaukus kūdikio su negalia, tvarką. 
.	Apraše vartojamos sąvokos:
.	Ilgalaikė (trumpalaikė) socialinė globa – visuma paslaugų, kuriomis nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba.
.	Laikino atokvėpio paslauga – pagalba suteikiant galimybę pailsėti asmeniui (šeimai), prižiūrinčiam vaiką su negali.
.	Socialinių dirbtuvių paslauga – paslauga, kuria siekiama, atliekant prasmingas darbinio užimtumo veiklas, nukreiptas į konkrečios paslaugos teikimą bei realizavimą rinkoje, didinti asmenų įsidarbinimo atviroje darbo rinkoje galimybes, ugdyti, lavinti ir palaikyti bendruosius ir su konkrečia darbinio užimtumo veikla susijusius įgūdžius.
.	Dienos socialinės globos institucijoje paslauga – visuma paslaugų, sudarant sąlygas suaugusiems asmenims su psichikos ir (ar) intelekto ir (ar) kompleksine negalia lavinti kasdienio gyvenimo įgūdžius, savarankiškumą, bendrauti ir dalyvauti bendruomenės gyvenime.
.	Kitos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge ir kituose teisės aktuose apibrėžtas sąvokas.

 SKYRIUS


.	Ilgalaikės (trumpalaikės) socialinės globos paslaugas specializuotos slaugos ir socialinės globos padalinyje gali gauti asmenys, turintys psichikos ir (ar) intelekto negalią, kurie ne mažiau kaip 12 (dvylika) mėnesių yra deklaravę gyvenamąją vietą Šiaulių miesto savivaldybės teritorijoje ir faktiškai joje gyvena:
.	vaikai netekę tėvų globos, kuriems nustatyta sunki negalia ir pirmo arba antro lygio individualios pagalbos teikimo išlaidų kompensacijos poreikis (iki 2023 m. gruodžio 31 d. – specialusis nuolatinės slaugos poreikis);
.	suaugę asmenys, kuriems nustatytas 0–25 proc. dalyvumo lygis ir pirmo arba antro lygio individualios pagalbos teikimo išlaidų kompensacijos poreikis (iki 2023 m. gruodžio 31 d. – specialusis nuolatinės slaugos poreikis).
.	Ilgalaikės (trumpalaikės) socialinės globos paslaugas grupiniuose gyvenimo namuose gali gauti suaugę asmenys, turintys psichikos ir (ar) intelekto negalią, kuriems nustatyta negalia ir trečio ar ketvirto lygio individualios pagalbos teikimo išlaidų kompensacijos poreikis (iki 2023 m. gruodžio 31 d. – pirmo ar antro lygio specialusis nuolatinės priežiūros (pagalbos) poreikis), ir kurie ne mažiau kaip 12 (dvylika) mėnesių yra deklaravę gyvenamąją vietą Šiaulių miesto savivaldybės teritorijoje ir faktiškai joje gyvena.
.	Dienos socialinės globos institucijoje paslaugas gali gauti darbingo amžiaus asmenys, turintys psichikos ir (ar) intelekto negalią, kuriems nustatytas dalyvumo lygis (iki 2023 m. gruodžio 31 d. – darbingumo lygis), deklaravę gyvenamąją vietą Šiaulių miesto savivaldybės teritorijoje ir faktiškai joje gyvenantys.
.	Socialinių dirbtuvių paslaugas gali gauti darbingo amžiaus asmenys, turintys psichikos ir (ar) intelekto negalią, kuriems nustatytas dalyvumo lygis (iki 2023 m. gruodžio 31 d. – darbingumo lygis), deklaravę gyvenamąją vietą Šiaulių miesto savivaldybės teritorijoje ir faktiškai joje gyvenantys. 
.	Laikino atokvėpio paslaugas gali gauti asmuo (šeima), prižiūrintis vaiką (-us) iki 18 metų amžiaus, turintį negalią, kuriam nustatytas individualios pagalbos teikimo išlaidų kompensacijos poreikis (iki 2023 m. gruodžio 31 d. – specialusis nuolatinės slaugos ar priežiūros (pagalbos) poreikis), deklaravęs gyvenamąją vietą Šiaulių miesto savivaldybės teritorijoje ir faktiškai joje gyvenantis. 
.	Socialinės priežiūros šeimai (asmeniui), susilaukus kūdikio su negalia, paslaugas gali gauti asmuo (šeima), susilaukęs kūdikio su negalia ir esantis krizinėje situacijoje, faktiškai gyvenantis Šiaulių miesto savivaldybės teritorijoje.
.	 Pirmumo teisę gauti ilgalaikės (trumpalaikės) socialinės globos paslaugas turi vieniši asmenys. 
.	Į Įstaigą negali būti priimami asmenys:
.	agresyvaus elgesio, keliantys pavojų sau ir aplinkiniams;
.	sergantys ūmiomis infekcinėmis ligomis;
.	sergantys aktyviąja tuberkulioze;
.	sergantys odos infekcinėmis ligomis;
.	sergantys lytiškai plintančiomis ligomis, AIDS;
.	turintys psichikos ir elgesio sutrikimų dėl alkoholio, narkotikų ir kitų psichiką veikiančių medžiagų vartojimo.
.	Asmenys iš kitų savivaldybių į Įstaigą gali būti priimami tik esant Įstaigoje laisvų vietų ir raštu suderinus su Šiaulių miesto savivaldybės administracija. 

 SKYRIUS


.	Į Įstaigą asmenys priimami vadovaujantis Socialinių paslaugų įstatymu ir kitais teisės aktais, reglamentuojančiais socialinių paslaugų teikimą.
.	Asmenys pageidaujantys gauti socialines paslaugas Įstaigoje, kurias finansuoja savivaldybė iš savo biudžeto lėšų ar iš valstybės biudžeto specialiųjų tikslinių dotacijų savivaldybių biudžetams, turi būti deklaravę savo gyvenamąją vietą savivaldybės teritorijoje ir faktiškai joje gyventi.
.	Asmuo (vienas iš suaugusių šeimos narių) ar jo globėjas, rūpintojas, bendruomenės nariai ar kiti suinteresuoti asmenys, nurodę(s) priežastį, dėl kurios asmuo negali padaryti to pats, dėl socialinių paslaugų skyrimo pateikia prašymą tiesiogiai, paštu ar elektroniniu būdu, jeigu valstybės elektroninės valdžios sistemoje teikiama tokios rūšies elektroninė paslauga, leidžianti nustatyti asmens tapatybę, kreipiasi:
.	į Įstaigą dėl dienos socialinės globos institucijoje, socialinių dirbtuvių, laikino atokvėpio paslaugos asmeniui (šeimai), prižiūrinčiam vaiką su negalia ir socialinės priežiūros šeimai (asmeniui), susilaukus kūdikio su negalia, esant krizinėje situacijoje, paslaugų;
.	į Šiaulių miesto savivaldybės administracijos Socialinių paslaugų skyrių (toliau – Skyrius) dėl ilgalaikės ar trumpalaikės socialinės globos paslaugų. 
.	Aprašo 15 punkte nurodyti asmenys, kreipdamiesi dėl socialinių paslaugų, pateikia dokumentus, nurodytus Asmens (šeimos) socialinių paslaugų poreikio nustatymo, skyrimo ir organizavimo Šiaulių miesto savivaldybės gyventojams tvarkos apraše, patvirtintame Šiaulių miesto savivaldybės mero 2024 m. spalio 7 d. potvarkiu Nr. M-1303 „Dėl Asmens (šeimos) socialinių paslaugų poreikio nustatymo, skyrimo ir organizavimo Šiaulių miesto savivaldybės gyventojams tvarkos aprašo patvirtinimo“ (toliau – Asmens (šeimos) socialinių paslaugų poreikio nustatymo, skyrimo ir organizavimo tvarkos aprašas).
.	Ilgalaikės (trumpalaikės) socialinės globos vaikui, netekusiam tėvų globos, Įstaigos slaugos ir globos padalinyje skyrimą inicijuoja valstybinė vaiko teisių apsaugos institucija teisės aktų nustatyta tvarka. 
.	Šeimai (asmeniui), susilaukus kūdikio su negalia ir esant krizinėje situacijoje, specializuota (kompleksinė) pagalba su laikinu apgyvendinimu (gimdyvei kartu su kūdikiu) yra teikiama nemokamai.
.	Šiaulių miesto savivaldybės teritorijoje gyvenantys asmenys, priėmus sprendimą dėl ilgalaikės (trumpalaikės) socialinės globos Įstaigos slaugos ir globos padalinyje ar grupinio gyvenimo namuose, dienos socialinės globos institucijoje, socialinių dirbtuvių, laikino atokvėpio asmeniui (šeimai), prižiūrinčiam vaiką su negalia, paslaugų, esant Įstaigoje laisvų vietų, priimami, vadovaujantis Asmens (šeimos) socialinių paslaugų poreikio nustatymo, skyrimo ir organizavimo tvarkos apraše nustatyta tvarka ir terminais, o nesant laisvų vietų, yra įrašomi į eilę. 
.	Asmens byla formuojama, papildoma ir saugoma Įstaigoje.
.	Kita savivaldybė, esant Įstaigoje laisvų vietų ir raštu suderinus su Šiaulių miesto savivaldybės administracija, išrašiusi siuntimą dėl trumpalaikės ar ilgalaikės socialinės globos suaugusiam asmeniui skyrimo Įstaigoje, su Įstaiga sudaro sutartį. Kita savivaldybė už asmens trumpalaikę ar ilgalaikę socialinę globą Įstaigoje moka vadovaudamasi Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“.

 SKYRIUS


.	Ilgalaikės (trumpalaikės) socialinės globos, dienos socialinės globos institucijoje, socialinių dirbtuvių ir laikino atokvėpio paslaugų Įstaigoje asmeniui teikimas nutraukiamas šiais atvejais:
.	 asmens rašytiniu prašymu;
.	asmeniui sistemiškai (ne mažiau kaip 3 (trys) raštu užfiksuoti pažeidimai per 1 (vienerius) metus) pažeidinėjant Įstaigos vidaus tvarkos taisykles;
.	 pasikeitus aplinkybėms, turinčioms įtakos asmens socialinių paslaugų poreikiui tenkinti;
.	 jei asmuo po siuntimo išrašymo dienos neapsigyvena Įstaigoje per 30 kalendorinių dienų;
.	 paaiškėjus, kad asmuo, kreipęsis dėl socialinės priežiūros ar socialinės globos paslaugų gavimo, sąmoningai pateikė neteisingą informaciją socialinių paslaugų poreikiui nustatyti;
.	 asmeniui išvykus iš Įstaigos ilgiau kaip 45 dienoms, išskyrus atvejus, kai asmuo dėl sveikatos pablogėjimo nusiųstas į sveikatos priežiūros, reabilitacijos ar kitą gydymo įstaigą;
.	 jei asmuo nemoka ilgiau nei 2 mėnesius už suteiktas paslaugas;
.	 asmeniui mirus.
. Įstaiga apie paslaugos nutraukimą ir jos nutraukimo priežastis informuoja Skyrių. Sprendimas nutraukti socialines paslaugas asmeniui priimamas per 30 kalendorinių dienų nuo Įstaigos kreipimosi ir kitų dokumentų pateikimo.
. Socialinių paslaugų teikimas sustabdomas, vadovaujantis Asmens (šeimos) socialinių paslaugų poreikio nustatymo, skyrimo ir organizavimo tvarkos aprašo nustatyta tvarka ir terminais, gavus Įstaigos ar (ir) asmens (vieno iš suaugusių šeimos narių) ar jo globėjo, rūpintojo, aprūpintojo laisvos formos rašytinį prašymą dėl socialinių paslaugų teikimo asmeniui sustabdymo (nurodomas asmens vardas, pavardė, priežastys, dėl kurių siūloma arba prašoma sustabdyti socialinių paslaugų teikimą, sustabdymo laikotarpis ir paslaugas teikusios įstaigos pavadinimas).
. Jei asmeniui, gaunančiam dienos socialinės globos institucijoje, socialinių dirbtuvių ar socialinės globos paslaugas, reikia keisti paslaugos rūšį, Įstaigos vadovas dėl socialinių paslaugų nutraukimo ir kitų socialinių paslaugų skyrimo raštu informuoja Skyrių, nurodydamas asmens vardą, pavardę, gimimo datą ir teikiamų paslaugų rūšį, taip pat kartu pateikia užpildytą poreikio vertinimą ir asmens socialinės globos poreikio vertinimą, jei nustatoma, kad socialinių paslaugų asmeniui nepakanka. Skyrius, gavęs Įstaigos dokumentus, inicijuoja paslaugos keitimo ar kitų paslaugų skyrimo svarstymą atitinkamos paslaugos skyrimo komisijoje.

 SKYRIUS


. Įstaiga interneto svetainėje skelbia informaciją apie teikiamas socialines paslaugas, laisvas vietas, socialinės globos kainas, laukiančių eilėje ilgalaikei socialinei globai gauti asmenų skaičių.
. Duomenis apie asmenims skirtas, teikiamas ir neskirtas (nurodomos jų neskyrimo priežastys) paslaugas Įstaiga teikia Socialinės paramos šeimai informacinėje sistemoje (SPIS).
. Įstaigoje informacija apie asmenį (šeimą) (apie asmeniui teikiamas socialines ir kitas paslaugas, asmens savijautą, sveikatos būklę, pasiektus rezultatus, paslaugų poreikių pokyčius ir pan.) socialinių paslaugų teikimo laikotarpiu kaupiama ir saugoma asmens byloje. 
. Aprašo nuostatų vykdymo metu asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą. 

 SKYRIUS


. Įstaiga atsako už kokybišką socialinės priežiūros, laikino atokvėpio ir socialinės globos paslaugos teikimą, užtikrina asmens pateiktų duomenų konfidencialumą teisės aktų nustatyta tvarka.
. Visi ginčai ir nesutarimai, kilę tarp šalių, sprendžiami derybomis, nesutarus – Lietuvos Respublikos įstatymų nustatyta tvarka.
. Aprašas keičiamas, papildomas ir pripažįstamas netekusiu galios Šiaulių miesto savivaldybės tarybos sprendimu. 
. Tai, kas nereglamentuota Apraše, sprendžiama taip, kaip numatyta kituose Lietuvos Respublikos teisės aktuose. 

